
Z A P I S N I K

10. sjednice Vijeća Mjesnog odbora Ivanja Reka,
održane 13. siječnja 2022. u prostorijama mjesne samouprave Mjesnog odbora Ivanja Reka, s početkom u 19.00 sati


NAZOČNI ČLANOVI VIJEĆA:
1. Damir Ranec
2. Valentin Topolovec
3. Josip Škoro
4. Ivica Žugec
5. Mario Šoštarić



Sjednici predsjedava Damir Ranec, predsjednik Vijeća Mjesnog odbora Ivanja Reka.

Zapisnik vodi: Damir Ranec, predsjednik Vijeća Mjesnog odbora Ivanja Reka

Predsjednik konstatira da je nazočno 5 članova Vijeća, što znači da Vijeće može pravovaljano odlučivati, te otvara 10. sjednicu Vijeća Mjesnog odbora.

Damir Ranec, predsjednik Vijeća Mjesnog odbora:
Pozdravlja sve Vijećnike Vijeća Mjesnog odbora Ivanja Reka. Zahvaljuje svima na dolasku.
U kratkim crtama obrazložio zaključke sa zadnje sjednice.

Daje prijedlog zapisnika s 09. sjednice na razmatranje. S obzirom da nije bilo nikakvih primjedbi, daje prijedlog zapisnika na glasovanje. Nakon provedenog glasovanja konstatira da je zapisnik jednoglasno usvojen.

Na prijedlog predsjednika,Vijeće jednoglasno utvrđuje

D N E V N I     R E D:
1. Aktualna komunalna problematika
2. Korištenje prostora MS
            3.   Razno: izvješća, pitanja i prijedlozi.





Ad 1. Aktualna komunalna problematika

U raspravi oko aktualne komunalne problematike sudjeluju svi vijećnici. Raspravljaju o slijedećoj problematici:
 
1. Hrvatske vode - saniranje dijela nasipa ispod mosta GOK-a sa sjeverne strane (prema naselju Ivanja Reka) koji je na tom dijelu za cca 1m niži od razine ostatka nasipa sukladno priloženoj mikrolokaciji 



Nakon rasprave Vijeće jednoglasno donosi:


Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da od nadležne institucije „Hrvatske vode“:

· zatraži očevid i saniranje dijela nasipa u dužini ispod mosta GOK-a sa sjeverne strane (prema naselju Ivanja Reka) koji je na tom dijelu za cca 1m niži od razine ostalog dijela nasipa sukladno priloženoj mikrolokaciji i fotografijama

Obrazloženje: budući da je vršna razina nasipa ispod samog mosta GOK-a niža za oko 1m od ostatka dijela nasipa, uslijed povećanja vodostaja u koritu GOK-a može doći do prelijevanja otpadnih voda na površine iza nasipa prema naselju Ivanja Reka


Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.



Ad 2. Korištenje prostora MS

Općenita rasprava o korištenju prostorija MS i potrebi za podnešenjem novih zahtjeva za stalne korisnike kojima uskoro ističe trajanje korištenja prostora.


Ad 3. Razno: izvješća, pitanja i prijedlozi

Damir Ranec, predsjednik Vijeća 

Ističe da uz materijale za ovu sjednicu dobiveni dopisi i odgovori nadležnih Gradskih ureda i institucija na temelju ranije upućenih zaključaka.

22.12.2021. dobiven dopis od nadležnog Gradskog ureda da zbog sigurnosti pješaka i blizine okolnih križanja prometnica nije moguće formiranje kolnog ulaza i denivelacija dijela nogostupa na Ivanjorečkoj cesti kod kbr. 5. 

10.12.2021. dobiveno rješenje od nadležnog Gradskog ureda za promet za postavu prometnih znakova za ograničenje brzine od 40kmh i znakova za više uzastopnih zavoja na dijelu prometnice Ivanjorečke cesta od kbr. 114 prema kružnom toku Mije Haleuša, sukladno inicijalnom prijedlogu zaključka MO I. Reka.


17.12.2021. upućen dopis prema nadležnom poduzeću za održavanje javne rasvjete za promjenu neispravnih rasvjetnih tijela na javnoj rasvjeti: Ivanjorečka cesta kod kbr. 82 - stup prema križanju s Marofskom ulicom, Ivanjorečka cesta kod kbr. 76 - križanje s Baranjskom ulicom (kod pješačkog semafora), Ulica sv. Ivana kod kbr. 13, Ulica Karla Bošnjaka kod kbr. 14 - križanje s ulicom Bože Težaka.

10.12.2021. dobiveno očitovanje od Državnog inspektorata vezano za onečišćenje rijeke Save i pomor riba na dijelu ulijevanja otpadnih voda GOK-a u korito Save od 17.09.2021.

Dovršeno u 21.00 sati.
Zapisnik sastavio: 
Damir Ranec

Zagreb, 13. siječnja 2022.
Predsjednik Vijeća Mjesnog odbora
           Ivanja Reka
Damir Ranec, mag.oec.
